laion/Wikipedia-Exotic huggingface dataset:
בובת דארומה

בובת דארומה (ביפנית: 達磨) היא בובה יפנית מסורתית חלולה ועגולה אשר מייצגת את הנזיר הבודהיסטי ההודי בודהידהרמה, מייסד הזן בודהיזם. למרות שלרוב הבובות הללו הן אדומות, ישנם גם בובות דארומה בצבעים אחרים ועם עיצובים מעט שונים. על אף שבובות הדארומה נחשבות בעיני רבים לסוג של צעצוע או פריט קישוט, בתרבות היפנית בובות הדארומה נחשבות יותר כקמע המעניק מזל טוב לאנשים שהם נמצאים בבעלותם. בובות הדארומה מסמלות גם נחישות והתמדה ועל כן הן נחשבות גם למתנה פופולרית כאשר מעוניינים לעודד ו/או לתת מוטיבציה לחברים או בני משפחה. בובות הדארומה הפכו לאורך השנים לפריט אשר נמכר במיוחד במקדשים בודהיסטים רבים ביפן. כאשר רוכשים בובת דארומה חדשה העיניים של הדמות לבנות. מקובל לאחר הרכישה שהרוכש יגדיר מטרה מסוימת בחייו, או יבקש משאלה כולשהי, ולאחר מכן יצייר את העין השמאלית של הדמות בדיו. לאחר שהמטרה/משאלה מושגת נהוג שהרוכש מצייר גם את העין הימנית של הדמות. בסוף השנה נהוג להחזיר את כל בובות הדארומה למקדש ממנו הן נרכשו לטקס שריפה מסורתי. תבנית של דמות מנקי נקו יחד עם דמות דארומה מהמאה ה-18 מגוון בובות דארומה ביפן בובות דארומה וורודות לא מסורתיות בובת דארומה בה הרוכש צייר עין אחת, המעידה על כך שהרוכש מעוניין להגשים מטרה/משאלה כולשהי שריפת בובות דארומה The Right Eye of Daruma - TIME, web.archive.org, ‏2008-02-20 מדיה וקבצים בנושא בובת דארומה בוויקישיתוף ערך זה הוא קצרמר בנושא יפן. אתם מוזמנים לתרום לוויקיפדיה ולהרחיב אותו.
נאות קדומים

נְאוֹת קְדוּמִים - השמורה הלאומית של טבע הארץ במקורות ישראל היא שמורת טבע ביער בן שמן בסמוך אל העיר מודיעין. נאות קדומים רשומה כחברה בע"מ ללא מטרות רווח והקרקע שלה נמצאת בבעלות מינהל מקרקעי ישראל. שטח השמורה כולל כ־2,500 דונם של גבעות. את השמורה יזם והקים הבוטניקאי וחוקר ארץ ישראל נגה הראובני. משנת 2021 מנכ"ל השמורה הוא מנשה סמירה, לשעבר מנכ"ל הרשות השנייה. ברחבי השמורה נופי צומח מקראי ומתקני חקלאות עתיקים ומשוחזרים: מתקני אַנְטִילְיָה, בתי בד, בורות מים, טחנות קמח, מבני שוֹמֵרות ומבנים חקלאיים נוספים. בנאות קדומים נמצאים כ-624 מיני צמחים מתוכם כ-492 הם צמחי בר וכ-124 צמחים שתולים. עם השנים פותחו בשמורה מתקנים ואזורים בעלי שמות ייחודיים למקום: "אזור שבעת המינים", "בריכת שלמה", גיא שיר השירים", "מעלות אחז", "מערת בור וסירה", "נחל אשכול", "זימרת הארץ" ועוד. החזון אודות הקמת גן של צמחים המוזכרים במקורות, בתנ"ך ודברי חז"ל הועלה בשנת 1925 על ידי בני הזוג אפרים וחנה הראובני, שהקימו את אגודת גן הנביאים ורז"ל. בשנת 1944 הקצתה הקרן הקיימת 234 דונם לנטיעת גן הנביאים ליד מעלה החמישה ומשפחת הראובני פעלה לגייס כספים לצורך הקמת הגן. בנם נגה הראובני פעל להגשים את חזונם. בתחילת 1963 הוא ניסה לקבל 800 דונם של קיבוץ גבעות זייד הנטוש להקמת הפארק. אולם הדבר לא צלח ובשנת 1964 הוקצו 1,500 דונם לנאות קדומים באזור מודיעין. במאי 1965 התקיים כנס יסוד של השמורה בבית הנשיא, בחסות קדיש לוז, יושב ראש הכנסת, פרופ' חיים גבריהו, יו"ר החברה לחקר המקרא ויעקב צור (טשרנוביץ), יו"ר הקרן הקיימת לישראל. בשנת 1968 הוחל בהקמת השמורה. חלק מעבודות הפיתוח בוצעו על ידי קבוצות נוער מתנדב מארצות הברית. בשנת תשמ"ד (1984) הוענק לנאות קדומים פרס יושב-ראש הכנסת לאיכות החיים. בשנת תשנ"ד (1994) קיבלו הראובני וצוות נאות קדומים את פרס ישראל על תרומה מיוחדת לחברה ולמדינה. בשנת 2024 מציינים 60 שנה לייסוד המקום. הקו המנחה של הפארק הוא להציג את הנוף, הצמחייה, הטבע והחקלאות של ארץ ישראל כפי שהיו בתקופת המשנה והתנ"ך, וכפי שבא לידי ביטוי בשם שניתן למקום עם הקמתו: "השמורה הלאומית של טבע הארץ במקורות ישראל". נאות קדומים מאפשרת פעילויות רבות במסגרתה. בכל עונות השנה מתקיימים בפארק פעילויות לקהל הרחב, למגזר העסקי והחינוכי. הפארק מציע סיורים לבתי ספר, לקבוצות מאורגנות אחרות, למשפחות ולבודדים. הפארק מפעיל את המרכז למנהיגות המקיים סדנאות חווייתיות בטבע לאור המקורות בנושאי מנהיגות ופיתוח צוות. מדי שנה מבקרים במרכז למנהיגות מאות קבוצות השייכות למגזר העסקי, הציבורי, החינוכי והצבאי. מדיה וקבצים בנושא נאות קדומים בוויקישיתוף אתר האינטרנט הרשמי של נאות קדומים אתר המרכז למנהיגות אריאל הירשפלד, בין אזובי הקיר לאהרונסוניית-פקטורובסקי, באתר הארץ, 1 בינואר 2008 שרה'לה אורן, "גן הנביאים וחכמי התלמוד: חזונם של הראובנים על גן ציוני-לאומי, עת-מול, 24 במאי 2023. נאות קדומים (ישראל), דף שער בספרייה הלאומית בין המורים, דבר, 6 במאי 1926 פרופ' וארבורג על גן הנביאים ורד"ל, דבר, 24 במאי 1935 גן הנביאים בהרי ירושלים, משמר, 11 באוגוסט 1944 למען גן הנביאים ורז"ל, הצופה, 14 בפברואר 1946 פארק לצמחי התנ"ך, למרחב, 8 בפברואר 1963 בין דגניה וירושלים, דבר, 8 בינואר 1965 נאות קדומים מפעל מוזיאוני חדש, דבר, 17 במאי 1965 ישעיהו אביעם, נאות קדומים במודיעין, מעריב, 31 במאי 1968; המשך נאות קדומים אתר שיציג את נופי הארץ הקדומים, דבר, 26 באוגוסט 1968 שש קבוצות נוער יהודי, מעריב, 10 בספטמבר 1970
רוקט לאב - מתחם שיגורים 1

רוקט לאב - מתחם שיגורים 1 (באנגלית: Rocket Lab Launch Complex 1,ידוע גם כ-Mahia Launch Complex) - אתר שיגורים לחלל שמשמש את חברת רוקט לאב לשיגור לוויינים באמצעות משגר הלוויינים שהיא פיתחה. הבסיס ממוקם בחלק המזרחי של האי הצפוני של ניו זילנד. השיגור הראשון בוצע בשנת 2017 וזה היה השיגור הפרטי הראשון המוצלח שבוצע מנמל חלל פרטי. המתחם נמצא בחצי האי כ-50 ק"מ מהיישוב הקרוב. תחילה היה תוכנן להקים אתר שיגורים באזור האי הדרומי אך החברה לא הצליחה לקבל כל האישורים במועד שתוכנן ולכן בנובמבר 2015 הוכרז על שינוי מיקום. עבודות באתר החלו בדצמבר 2015 ובספטמבר 2016 הוכרז על פתיחת האתר. באתר נבנה כן שיגור, מרכז בקרה, מבנה לאחסון משגר ומכל דלק. השיגור הראשון בוצע ב-25 במאי 2017. השיגור עבר ללא בעיות, אך משגר לא הצליח להגיע למסלול המתוכנן. בשיגור שבוצע ב-21 בינואר 2018 לוויינים ששוגרו הגיעו למסלול המתוכנן. LC-1A – נבנה בשלב ראשון של הפרויקט ומותאם לשיגורי משגר אלקטרון בעל יכולת להגיע למסלול מסונכרן-שמש עם עד 150 ק"ג של מטען. נכון לסוף 2023 בוצעו 26 שיגורים. LC-1B – עבודות הקמה החלו בשנת 2019 ובשנת 2022 בוצע שיגור ראשון. כן שיגור מותאם לשיגורי משגר אלקטרון. נכון לסוף 2023 בוצעו 12 שיגורים. מדיה וקבצים בנושא רוקט לאב - מתחם שיגורים 1 בוויקישיתוף תיאור האתר (דף 42) Rocket Lab's Electron rocket reaches space, but not orbit, in first test flight, Los Angeles Times, ‏2017-05-25 (באנגלית אמריקאית) Rocket Lab delivers nanosatellites to orbit on first successful test launch – Spaceflight Now (באנגלית אמריקאית) החלטה על בניית כן שיגור שני
קבר הנביא חבקוק (איראן)

קבר הנביא חבקוק (בפרסית:آرامگاه حبقوق نبی) הוא מאוזוליאום היסטורי הממוקם בעיר טויסרקאן שבאיראן. הקבר הוא מספר 969 ברשימת המונומנטים הלאומיים של איראן. ישנם המאמינים כי שם קבורים שרידיו של הנביא חבקוק, הנערץ גם בחלק מהמסורות האסלאמיות כאחד מנביאי ישראל. המאוזוליאום נבנה בתקופה הסלג'וקית, במאה ה-13. מסורות מקומיות טוענות כי האתר היה עוד לפני התקופה האסלאמית קבר שהוקדש גם לחבקוק. ללא קשר לטענות על האתר, המאוזוליאום תמיד היה נערץ הן על ידי השיעים והן על ידי קהילת יהודי איראן. הוא שוחזר פעמים רבות מאז בנייתו הראשונה. בשנת 1372, הגיעו גנבי עתיקות למוזוליאום ובשנים מאוחרות יותר נחקרו מנהרות אלו במהלך עבודות חפירה, והתגלה כי מתחת למאוזוליאום נמצא קריפטה, בה נמצא הקבר בפועל. כמה אגדות מתארות גם את גילוי גופת חבקוק במקום, שנראה שהשתמרה היטב. במאה ה-20, המוזוליאום נרשם כאנדרטה לאומית של איראן. המאוזוליאום בצורת מתומן מהיסוד ועשוי מלבנים. גובהו 12 מטר. הכיפה שבראש המאוזוליאום בנויה בתצורת חרוט ייחודית, בגובה של 7 מטרים. מבחוץ, מוטיבים יהודיים כמו מגן דוד נראים כחלק מהעיצובים החיצוניים. קברו של חבקוק נמצא מתחת לכיפה. בשלב מסוים, ארבעה מגדלים ושער היו קיימים סביב המאוזוליאום. הריסות של חפצים נמצאו במהלך חפירות ארכאולוגיות. קברי צדיקים ביהדות קבר חבקוק * סרטון מתוך קבר חבקוק https://www.kojaro.com/attraction/6430-ارامگاه-حیقوق-نبی/ "آرامگاه حیقوق نبی (ع)؛ پیامبری که دو بار از دنیا رفت". تیتر شهر. נבדק ב-2023-12-01.
מפרץ פנמה

מפרץ פנמה (בספרדית: Golfo de Panamá) הוא מפרץ באוקיינוס השקט, בחופה הדרומי של פנמה. רוחבו המרבי 250 ק"מ ועומקו המרבי 220 מטר. תעלת פנמה מחברת את מפרץ פנמה עם הים הקריבי והאוקיינוס האטלנטי. המפרץ כולל בתוכו כמה מפרצים קטנים יותר כמו מפרץ פאריטה ומפרץ סן מיגל, ויש בו מספר איים ובהם איי הפנינה. לאורך חופי המפרץ שוכנות כמה ערי נמל חשובות כמו פנמה סיטי, לה פאלמה וצ'יטרה. מדיה וקבצים בנושא מפרץ פנמה בוויקישיתוף מפרץ פנמה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של פנמה. אתם מוזמנים לתרום לוויקיפדיה ולהרחיב אותו.
יחסי אלג'יריה–ונצואלה

יחסי אלג'יריה–ונצואלה הם היחסים הבילטרליים בין אלג'יריה לוונצואלה. שתי המדינות חברות בארגון אופ"ק. מאז כינון היחסים ביניהן בשנת 1971, שתי המדינות חתמו על כמה הסכם דו-צדדיים. שתי המדינות כוננו יחסים דיפלומטיים בשנת 1971. בינואר 2015, במהלך המשבר הכלכלי בוונצואלה (אנ') והצניחה במחירי הנפט הבינלאומיים, נשיא ונצואלה ניקולאס מדורו סייר בשבע מדינות על מנת לחפש אחר משאבים ותמיכה למימון הוצאות ממשלתו, כולל אלג'יריה. מדורו ערך ביקור רשמי באלג'יריה בקיץ 2018, לאחר שהשתתף בהשבעתו של נשיא טורקיה רג'פ טאיפ ארדואן, ושוב ב-8 ביוני 2022, גם כן לאחר שביקר בטורקיה. לאלג'יריה יש שגרירות בקראקס. לוונצואלה יש שגרירות באלג'יר. Nicolás Maduro llega a Argelia, segunda parada de su gira internacional, ‏9 ביוני 2022 (בספרדית) Embassy of Algeria in Venezuela, VisaHQ (באנגלית אמריקאית) Embassy of Venezuela in Algeria, VisaHQ (באנגלית אמריקאית)
יחסי בורקינה פאסו – ונצואלה

יחסי בורקינה פאסו–ונצואלה הם היחסים הבילטרליים בין בורקינה פאסו לוונצואלה. שתי המדינות כוננו יחסים דיפלומטיים בספטמבר 2003. ב-22 בינואר 2010 שתי המדינות חתמו על מזכר הבנות בניו יורק. בין 16 ל-18 באפריל 2012 סגן נשיא הקהילה הכלכלית של מדינות מערב אפריקה, טוגה מקינטוש, ערך ביקור רשמי בוונצואלה, במהלכו נפגש עם שרת הבריאות של ונצואלה, מריה אוגניה סאדר (אנ'). במהלך הביקור נחתם מזכר הבנות בין ונצואלה לארגון במטרה להעניק מלגות לתארים מתקדמים לרופאים ממדינות החברות בארגון ללימודים בוונצואלה. בהסכם, ונצואלה התחייבה להעניק שלוש מלגות לכל מדינה חברה, כולל בורקינה פאסו. לבורקינה פאסו אין שגרירות בוונצואלה. לוונצואלה אין שגרירות בבורקינה פאסו, ושגרירות ונצואלה במאלי אמונה על היחסים עם בורקינה פאסו. Venezuela y Burkina Faso se reúnen en la ONU para afianzar relaciones, ‏20 בספטמבר 2023
2018 באסטרונאוטיקה

במהלך הנשה בוצעו 114 שיגורים, מהם 39 (34.2%) על ידי סין). 6 בפברואר - טיסת הבכורה של משגר פאלקון כבד שיוצר על ידי חברת SpaceX. עם שיגורו הפך למשגר המבצעי החזק ביותר בעולם. 18 באפריל – שיגור טלסקופ החלל TESS, אשר מתפקד כממשיכו של טלסקופ החלל קפלר במשימת גילוי כוכבי לכת חוץ-שמשיים 5 במאי – שיגור הגשושית InSight לחקר הקרקע במאדים. נחתה ב-26 בנובמבר. 12 באוגוסט – שיגור Parker Solar Probe, גשושית לחקר העטרה של השמש. נובמבר – הגשושית וויאג'ר 2 יצאה את מערכת השמש והגיעה לתווך בין-כוכבי, בכך הייתה לחפץ מעשה יד אדם השני (אחרי וויאג'ר 1) להשיג יעד זה. שיגורים שנכשלו מסומנים באדום. שיגורים מאוישים מסומנים בירוק. השיגור בוצע מכן שיגור FLP במרכז החלל סאטיש דאוון בעזרת משגר PSLV-XL. שוגרו 34 לוויינים. השיגור בוצע מכן שיגור LP-0A בנמל החלל האזורי המרכז-אטלנטי בעזרת משגר אנטארס 230. על חללית מטען היו 15 לוויינים. חלק מהלוויינים שוחררו למסלול ב-13 ביולי על ידי משלחת מס' 56 לתחנת החלל הבין-לאומית. חלק אחר שוחרר למסלול ישירות מחללית מטען לאחר ניתוקה מתחנת החלל. השיגור בוצע מכן שיגור FLP במרכז החלל סאטיש דאוון בעזרת משגר PSLV-CA. שוגרו 30 לוויינים. השיגור בוצע מכן שיגור 4E בבסיס חיל האוויר ונדנברג בעזרת משגר Falcon-9 v1.2 (Block 5). שוגרו 65 לוויינים. השיגור בוצע מכן שיגור LC-1A ברוקט לאב - מתחם שיגורים 1 בעזרת משגר מדגם אלקטרון. סך הכול שוגרו 13 לוויינים. מדיה וקבצים בנושא 2018 באסטרונאוטיקה בוויקישיתוף ריכוז נתונים על השיגורים Jackie Wattles, SpaceX sets Falcon Heavy launch date, in CNN website, January 27, 2018 (באנגלית) אליסף קוסמן, ‏SpaceX מציגה לראשונה את הפאלקון הכבד – שיהיה המשגר החזק ביותר בעולם, באתר "הידען", 21 בדצמבר 2017 אליסף קוסמן, ‏היום: טיסת הבכורה של הפאלקון הכבד; מאסק: "50% סיכויי הצלחה", באתר "הידען", 6 בפברואר 2018 שוחרר ב-20 ביוני על ידי משלחת מס' 56 לתחנת החלל הבין-לאומית שוחרר למסלול ב-10 במאי על ידי משלחת מס' 55 לתחנת החלל הבין-לאומית שוחרר ב-29 באוקטובר על ידי משלחת מס' 57 לתחנת החלל הבין-לאומית כול הלוויינים שוחררה ב-10 באוגוסט על ידי משלחת מס' 56 לתחנת החלל הבין-לאומית שוחררו ב-15 באוגוסט על ידי משלחת מס' 56 לתחנת החלל הבין-לאומית כול הלוויינים שוחחרו ב-6 באוקטובר על ידי משלחת מס' 57 לתחנת החלל הבין-לאומית טיסה תת-מסלולית בלבד שוחחרו מחללית אספקה ב-13 בפברואר 2019 אחרי ניתוק החללית מתחנת החלל שוחרר ב-31 בינואר 2019 על ידי משלחת מס' 58 לתחנת החלל הבין-לאומית כולל 3 שיגורים בעזרת משגר תוצרת רוסיה שימוש במשגר של האיחוד האירופי ורוסיה
Index Translationum

Index Translationum הוא מאגר תרגומי הספרים של אונסק"ו. במשך אלפי שנים תורגמו ספרים ללא תיעוד מרכזי של התרגומים. חבר הלאומים הקים מאגר מידע לתרגום בשנת 1932. בשנת 1946 החליף האו"ם את חבר הלאומים ואונסק"ו לקחה על עצמה את הניהול והשלמת מסד הנתונים. בשנת 1979 רשומות המאגר נעשו ממוחשבות. במסד הנתונים מופיעים התרגומים לפי ספר ומסד מחבר בין סופרים בעלי שם דומה, לכן הנתונים המספריים זקוקים לפרשנות. למרות שהתנ"ך הוא הספר המתורגם ביותר, במדרג של המסד אגאתה כריסטי מובילה את עשרת הראשונים. ברשימת המדינות בהן בוצעו הכי הרבה תרגומים מובילות גרמניה, ספרד וצרפת ובהתאמה, השפות אליהן בוצעו הכי הרבה תרגומים הן גרמנית, צרפתית וספרדית. שפות המקור מהן תורגמו הכי הרבה ספרים הן א5נגלית, צרפתית וספרדית. אתר האינטרנט הרשמי של Index Translationum (באנגלית)
מימינו (1977)

מימינו (גאורגית: მიმინო, רוסית: Мимино) הוא סרט קולנוע קומי של הבמאי הגאורגי-סובייטי גיאורגי דאנליה משנת 1977. בתפקיד הראשי בסרט מופיע הזמר והשחקן הגאורגי מפורסם וחטנג קיקבידזה. הגיבור הראשי הוא טייס בשם וַלִיקוֹ, המכונה "מימינו" (בז בגאורגית), העובד בקווי תעופה מקומיים ומטיס מסוק בין כפרים קטנים בגאורגיה. חלומו של מימינו הוא לעבוד כטייס מטוס בקווי תעופה בינלאומיים. לשם כך הוא נוסע למוסקבה כדי לנסות להתקבל לעבודה ברשות התעופה הממלכתית של ברית המועצות. במוסקבה הוא פוגש נהג משאית ארמני בשם רוביק (פרונזיק מקרטצ'יאן) ויחד איתו נקלע למצבים משעשעים שמציגים את הרבגוניות של העמים השונים של ברית המועצות. ישנו קטע בסרט בו מימינו מבקש מהטלפנית בשדה התעופה לחייג לתלאווי, עיר בגאורגיה, ובטעות היא מחייגת לתל אביב, ועונה לו יהודי שעלה לישראל מגאורגיה. לאחר שמתבררת הטעות, מבקש ממנו התל אביבי לשיר לו שיר גאורגי כלשהו והשירה של מימינו בטלפון גורמת לו לבכי. בכך הסרט מביע זכר לכמיהה של העולים מגאורגיה באותם ימים, בהם מסך הברזל מנע מהם כל קשר עם ארץ מוצאם. הסרט דובר רוסית וגאורגית. "מימינו" היה לאחד הסרטים המצליחים ביותר שיצאו בברית המועצות. הוא המשיך להיות משודר לעיתים קרובות בטלוויזיה שנים רבות אחרי יציאתו. משפטים רבים ממנו, במיוחד הדיאלוגים ברוסית מעט קלוקלת בין וליקו לבין רוביק, הפכו למטבעות לשון ברוסית. גם שיר הנושא של הסרט, "צ'יטו גווריטו", המבוצע בשפה הגאורגית על ידי קיקבידזה, הפך ללהיט גדול בכל ברית המועצות. הסרט קיבל את מדליית הזהב בפסטיבל הסרטים הבינלאומי שנערך במוסקבה. מדיה וקבצים בנושא מימינו בוויקישיתוף "מימינו", במסד הנתונים הקולנועיים IMDb (באנגלית) "מימינו", באתר נטפליקס "מימינו", באתר AllMovie (באנגלית) "מימינו", באתר Rotten Tomatoes (באנגלית) "מימינו", במסד הנתונים הקולנועיים KinoPoisk (ברוסית)
ואלס (פירושונים)

האם התכוונתם ל... ואלס – סוג של ריקוד ואלס (מוזיקה) – סוג של מוזיקה אישים: מארק ואלס – כדורגלן אנדורי מנואל ואלס – פוליטיקאי צרפתי ממוצא קטלוני רוזה לברוני אי ואלס – משוררת וסופרת בשפה הקטלאנית ולס וולאס ואליס
קשישטוף חמיילבסקי

קשישטוף חמיילבסקי (בפולנית: Krzysztof Chmielewski; נולד ב-8 ביוני 2004) הוא שחיין פולני, סגן אלוף העולם (פוקואוקה 2023) במשחה ל-200 מטר פרפר. לקשישטוף חמיילבסקי, אח תאום, מיכאי חמיילבסקי, אף הוא שחיין מצטיין. באולימפיאדת טוקיו שנערכה בשנת 2021 הוא סיים במקום שמיני במשחה ל-200 מטר פרפר בתוצאה של 1:55.88 דקות. בשלב חצי הגמר הוא קבע תוצאה של 1:55.29 דקות. באליפות העולם שנערכה בבודפשט, הונגריה ביוני 2022 הוא סיים במקום תשיעי במשחה ל-200 מטר פרפר בתוצאה של 1:55.01 דקות ובמקום 11 במשחה ל-1500 מטר חופשי בתוצאה של 15:07.70 דקות. באליפות העולם בשחייה לנוער שנערכה בלימה, פרו בתחילת ספטמבר הוא זכה ב-4 מדליות, 3 זהב ו-1 ארד. מדלייות זהב במשחה ל-200 מטר פרפר בתוצאה של 1:55.78 דקות, לפני אחיו מיכאי (1:57.69 דקות) ואיי קאמיקאוואבטה מיפן (1:58.37 דקות), במשחה שליחים 4x100 מטר מעורב לאחר ששחה בשלב המוקדמות ובמשחה שליחים משולב 4x100 מטר מעורב ומדליית ארד במשחה ל-400 מטר חופשי בתוצאה של 3:49.34 דקות. באליפות העולם שנערכה בפוקואוקה, יפן ביולי 2023 זכה במדליית כסף במשחה ל-200 מטר פרפר בתוצאה של 1:53.62 דקות, אחרי לאון מרשאן מצרפת (1:52.43 דקות) ולפני טומורו הונדה מיפן (1:53.66 דקות). נוסף לכך, הוא סיים במקום 16 במשחה ל-1500 מטר חפשי בשיא אישי חדש של 15:01.89 דקות ובמקום 22 במשחה ל-400 מטר חופשי בתוצאה של 3:49.90 דקות. 400 מטר חופשי: 3:49.34 דקות (2022) 1500 מטר חופשי: 15:01.89 דקות (2023) 200 מטר פרפר: 1:53.62 דקות (2023) 200 מטר פרפר: 1:51.84 דקות (2021) קשישטוף חמיילבסקי, באתר olympedia.org קשישטוף חמיילבסקי, באתר Swimrankings קשישטוף חמיילבסקי, באתר SwimSwam
האספה המחוקקת של מערב בנגל

האספה המחוקקת של מערב בנגל (בבנגלית: পশ্চিমবঙ্গ বিধানসভা; בהינדי: पश्चिम बंगाल विधानसभा; באנגלית: West Bengal Legislative Assembly) היא בית המחוקקים המדינתי של מערב בנגל. הגוף המחוקק הראשון שהוקם בנשיאות בנגל של הראג' הבריטי הוקם ב-1861, כגוף בן 12 מחוקקים ממונים. ב-1892 הוגדל מספר חבריה ל-20, שבעה מתוכם נבחרים. ב-1909 הוגדל המספר ל-50 מחוקקים, ובחוק ממשלת הודו מ-1919 הועלה ל-125, שהתכנסה לראשונה בפברואר 1921. ב-1935 חוקק הפרלמנט הבריטי את חוק ממשלת הודו, 1935, שהורה על הקמת בתי מחוקקים בכלל מחוזות הודו הבריטית. בחוק נקבע כי בבנגל יהיו שני בתים, וכי בבית התחתון, האספה המחוקקת, יהיו 250 חברים ויתקיימו בחירות אחת לחמש שנים, ובבית העליון, המועצה המחוקקת יהיו בין 63 ו-65 חברים, ואחת לשנתיים יתקיימו בחירות לשליש מחברי הבית. עם עצמאות הודו באפריל 1947 חולקה בנגל למזרח בנגל (מזרח פקיסטן) המוסלמית שנכללה בפקיסטן ומערב בנגל שהייתה להודו. האספה המחוקקת חולקה, והאספה המחוקקת שהוקמה במערב בנגל החזיקה ב-90 חברים נבחרים ושני נבחרים ממונים כנציגי הקהילה האנגלית-הודית. המועצה המחוקקת התפזרה. בחוקת הודו שנכנסה לתוקף ב-26 בינואר 1950 נקבע כי במערב בנגל יהיה בית מחוקקים דו-ביתי, בן 240 חברים (שנים מהם ממונים כנציגי הקהילה האנגלית-הודית) בבית התחתון ו-51 חברים בבית העליון. הבחירות הראשונות לאספה לאחר עצמאות הודו נערכו ב-1952. ב-1954 הוגדלה האספה באחד כאשר צ'נדנגאר אוחדה עם המדינה. האספה הוגדלה ל-254 חברים, בהם שני נציגים ממונים לייצוג הקהילה האנגלו-הודית, לאחר הכנס חוק ארגון מחדש של המדינות לתוקף בנובמבר 1956, בו הועבר אזור מביהר למערב בנגל, ולאחר הבחירות לאספה ב-1957 היו בה ארבעה חברים ממונים כנציגי הקהילה האנגלו-הודית. במרץ 1969 העבירה האספה חוק שביטל את הבית העליון, והפרלמנט ההודי אישר את התיקון לחוקה, והבית העליון בוטל באוגוסט 1969. ההחלטה לפזר את הבית העליון קודמה בידי המפלגה הקומוניסטית של הודו (מרקסיסטית) לאחר שפוזרה ממשלת המפלגה שהוקמה ב-1967 והקמת ממשלה שקיבלה את אימון הבית העליון, בו החזיק הקונגרס הלאומי ההודי, בלבד. האספה בוחרת את 16 נציגי מערב בנגל ברג'יה סבהה. מדיה וקבצים בנושא האספה המחוקקת של מערב בנגל בוויקישיתוף אתר האינטרנט הרשמי של האספה המחוקקת של מערב בנגל West Bengal Election Results, Result University Amiya Kumar Chaudhuri, “Control, Politics and Perspective of a State Legislature”, The Indian Journal of Political Science vol. 54, no. 1, 1993, עמ' 86–107‏, JSTOR 41855642 Government of India Act 1935, Chapter III: The Provincial Legislature Cehpter IV: Composntion of the Lagilative Bodies, Report on the Second General Elections in India, 1957, New Dlehi: Election Commussuon of India, עמ' 20–19 The Chandernagore (Merger) Bill, 1954, s. 6 to 9 Chakshu Roy, Bengal wants Upper House back : how states have Councils, PRS legislative research, ‏May 20, 2021
זה מהלב

זה מהלב הוא האלבום השביעי של הזמר ליאור נרקיס. האלבום יצא ב-2001. האלבום זכה להצלחה גדולה בזכות הלהיטים "דוקטור" ו"תגיד".[דרוש מקור: יש להביא נתוני מכירות] את האלבום עיבדו שי ראובני ותמיר צור. בין כותבי השירים היו יוסי גיספן, עוזי חיטמן, דוד זיגמן, מייק לוק. הפקה: אבי גואטה הפקות בע"מ, מיתר הפקות הפקה מוזיקלית ועיבודים: שי ראובני, תמיר צור קלידים: שי ראובני, תמיר צור פסנתר: עמית הראל תופים: אשר פדי בס גיטרה: אבי יפרח גיטרות: אבי סינגולדה גיטרה סולו: יהודה קיסר אקורדיון: בוריס אלייב דרבוקה: רוני דדון כלי הקשה: אורן בלבן בוזוקי: אריס נחום כינור, עוד: ילמז טשצישמה בגלמה: אריק כהן, מוסטפא הפוקור כלי נשיפה: ניצן עין הבר קלרינט: אלברט מלקוב חליל: אמיר שחסר קולות: יהודה תמיר, מאיה אברהם, מיטל טל, גבריאל בטלר מיקסים: יהודה תמיר, איציק תקומי "צוק" האלבום זה מהלב באתר ספוטיפיי
הבחירות ללוק סבהה (2014)

הבחירות ללוק סבהה ב-2014 התקיימו בתשעה פעימות מ-7 באפריל ועד ל-12 במאי, ונקבע בהם הרכבו של הלוק סבהה השישה עשר. הבחירות, בהם היו 834 מיליון בעלי זכות הצבעה, היו הבחירות הגדולות עולם עד לבחירות ללוק סבהה ב-2019, ובסך הכל התמודדו בהם 8,251 מועמדים על 543 מושבים בלוק סבהה. בבחירות נצחה מפלגת העם ההודית, שזכתה ב-282 מושבים ובכ-31% מקולות המצביעים. יחד עם שאר חברות הברית הדמוקרטית הלאומית, קואליציית מפלגות שבהנהגתה, זכו ב-336 מושבים ו-38.5% מהקולות. הברית זכתה לרוב הגדול ביותר מהבחירות ב-1984 והייתה זו הפעם הראשונה מאז בה מפלגה יחידה זכתה ברוב מושבי הלוק סבהה. עבור הקונגרס הלאומי ההודי היו בחירות אלו בעלת התוצאה הגרועה ביותר מאז הקמתה, כשהיא זוכה ב-19.31% שנתנו לה 44 מושבים בלבד. החזית הפרוגרסיבית הלאומית, קואליציית המפלגות בהנהגתה, זכתה ב-59 מושבים בסך הכל. עקב הדרישה ל-55 מושבים עבור מעמד רשמי של יו"ר אופוזיציה, לא כיהן יו"ר אופוזיציה לאחר הבחירות. הבחירות ללוק סבהה נערכות אחת לחמש שנים, אלא אם כן הלוק סבהה מפוזר קודם לכן. הבחירות הקודמות לוק סבהה התקיימו במאי עד אפריל 2009, וכהונתה עמדה לתום ב-31 במאי 2014. ההצבעה נוהלה על ידי ועדת הבחירות של הודו, ובעקבות היקפה הגדול נוהלה בתשעה פעימות. לקראת הבחירות הודיע ראש ממשלת הודו היוצא מטעם הקונגרס הלאומי ההודי מאנמוהאן סינג כי לא יתמודד לכהונה נוספת. סוניה גנדי, נשיאת מפלגת הקונגרס והקמיינרית הבולטת של המפלגה עברה ניתוח ב־2011 ומצב בריאותה לא הניח לה להיות מעורבת בקמפיין. המפלגה החליטה לא להציב מועמד רשמי לתפקיד ראש הממשלה, ורהול גנדי ניהל את קמפיין הבחירות של המפלגה. בספטמבר 2013 החליטה הוועדה הפרלמנטרית של מפלגת העם ההודית כי ראש השרים הכריזמטי של גוג'ראט נרנדרה מודי יהיה מועמד המפלגה בבחירות לראשות הממשלה. בחירתו למועמד הייתה בניגוד לדעתם של חלק ממנהיגי המפלגה הבולטים, בהם לאל קרישנה אדוואני וג'סוואנט סינג, והובילה לפרישת הג'נטה דאל (מאוחדת) בראשות ניטיש קומאר מהברית הדמוקרטית הלאומית. מודי התמודד במחוז בחירה בורנסי שבאוטר פרדש. שתי מפלגות הגדולות הקימו קואליציות קודם לבחירות, הברית המתקדמת המאוחדת של הקונגרס והברית הדמוקרטית הלאומית של מפלגת העם ההודית, המפלגות הקומוניסטיות הקימו את חזית השמאל, ומפלגות נוספות התמודדו ללא שותפות בקואליציות. בסך הכך הששתתפו בבחירות 484 מפלגות. תוצאות הבחירות הוכרזו ב-16 במאי 2014. ראש הממשלה היוצא מטעם הקונגרס, מאנמוהאן סינג, הגיש את התפטרותו מתפקיד ראש הממשלה לנשיא הודו פרנב מוקהרג'י ב-17 במאי, אך המשיך לכהן כראש ממשלת מעבר עד השבעת נרנדרה מודי לראש הממשלה ב-26 במאי. מדיה וקבצים בנושא הבחירות ללוק סבהה בוויקישיתוף Manmohan Singh rules out third term; says Modi as PM will be disastrous for India, Economic Times.India Times, ‏3 בינואר 2014 Torri, Michelguglielmo; Maiorano, Diego (2014). "India in 2014: The Annihilation of the Congress Party and the Beginning of the Modi Era". Asia Maior. XXV. Ruchi Dua, Narendra Modi is BJP's PM candidate for 2014, Advani disappointed, India Today, ‏12 בספטמבר 2013
בית הדין הגדול

האם התכוונתם ל... סנהדרין – בית דין של 71 דיינים שפעלה בעם ישראל בעת העתיקה בית הדין הרבני הגדול – ערכת הערעור העליונה של בתי הדין הרבניים במדינת ישראל
Evolvent

Evolvent הייתה להקת מטאל מצרפת בסגנון דת'-דום גותי סימפוני. השירה היא שירת היפה והחיה עם סופרנו אופראי לצד גרואלינג. בתחילת דרכה סגנון הלהקה היה דת'-דום גותי שנטה יותר לדת'-דום אך בהמשך השתנה למטאל גותי סימפוני עם יותר אלמנטים של מטאל סימפוני. הלהקה, שהוקמה ב-2004, התפרקה ב-2015. חלק מחברי הלהקה הקימו להקה חדשה Beneath My Sins המנגנת מטאל סימפוני. Spiritual Confession - מיני-אלבום (2008) Delusion - אלבום אולפן (2011) Under the Rain - סינגל (2013) Human Instinct - מיני-אלבום (2014) Whatever Happens - אלבום אולפן (2015) Evolvent, באתר בנדקמפ ‏ Evolvent ב-Encyclopedia Metallum ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
הפיגוע בפריז (2023)

בליל מוצאי שבת, 2 בדצמבר 2023, אירע פיגוע ליד מגדל אייפל שבצרפת. בפיגוע תקף מוסלמי צרפתי ממוצא איראני, מספר אנשים, הרג אחד בתקיפת סכין ולאחר מכן פצע מבוגר צרפתי כבן 60 ותייר בריטי במכות פטיש, תוך קריאות "אללה אכבר". נשיא צרפת עמנואל מקרון הכריז על האירוע כטרור וכי הוא יטופל על יד המשרד לתביעות פעילות טרור. התוקף, יליד ניי-סיר-סן ובעל אזרחות צרפתית, היה ידוע לרשויות כמוסלמי רדיקלי, ואף ריצה עונש של 4 שנים בכלא על אלימות, נתפס על ידי המשטרה לאחר שתי הלימות טייזר לבטנו. דובר המשטרה שיבח את תגובת השוטרים "שמנעו פגיעות ודאיות נוספות בנפש". המפגע טען בפני השוטרים כי הוא היה בכעס "עקב מות מוסלמים באפגניסטן ובפלסטין" וציין שצרפת היא שותפה לפשעים נגד האסלאם. הנרצח היה אזרח גרמניה יליד הפיליפינים, ששהה בצרפת. הפיגוע היה בתקופה של מתח גבוה ששרר בקהילה המוסלמית בצרפת, בפרט לאור מלחמת חרבות ברזל בין ישראל לחמאס, ואירע כחודש לאחר רצח בדקירה של דומיניק ברנאר, מורה באראס, ופציעת שניים נוספים, על ידי צעיר מוסלמי ממוצא קווקזי, וכן פיגועים אסלאמיים נוספים לצד הפגנות ענק של תמיכה בפלסטינים בכל רחבי אירופה באותה תקופה. הפיגועים בצרפת (1995) One dead, two injured in Paris knife and hammer attack near Eiffel Tower, 3 בדצמבר 2023, CNN ערך זה הוא קצרמר בנושא צרפת ובנושא טרור. אתם מוזמנים לתרום לוויקיפדיה ולהרחיב אותו.